Teatteri Kultsa

Teatteri Kultsa on pienteatteri Sörnäisten kaupunginosassa Helsingissä. Kultsassa on pääosin pitkänlinjan teatterintekijöitä, ei vakituista palkattua henkilöstöä. Teatteri toimii Käenkujan väestönsuojassa Katri Valan puistossa Vilhonvuoren osa-alueella.

Historia
Teatteri Kultsa ry tunnettiin nimillä Kulttuuritalon teatterikerho ja Kulttuuritalon teatteriyhdistys ry vuodesta 1981 alkaen. Helsinkiin rakennettiin 1950-luvun loppupuolella toimitalo, jonka nimeksi tuli Kulttuuritalo. Tiloja hallinnoiva Kulttuurityö-yhdistys kutsui lehti-ilmoituksilla syksyllä 1959 teatterista kiinnostuneita ihmisiä perustettavaan teatterikerhoon. Se järjesti halukkaille sisäänpääsykokeet, ja valitut muodostivat tuon teatterikerhon.

Esitysten valmistelun kerho aloitti heti. Kerholaiset muodostuivat sekä kokeneista että kokemattomista teatterinharrastajista. Aluksi sopivien ohjaajien puute kuitenkin vaikeutti toimintaa. Ensimmäiseksi näytelmäksi kirjatun ”Revontulten haltian hopeahuilun” tuotti teatterikerho aiemmin perustetun lastenteatterikerhon esiintyjillä ja aikuisten kerhon ohjaajalla. Kulttuurityö antoi tukea ohjaajan palkkaamiseen, ja ensimmäinen suurempi näytelmä oli Keijo Kompan ohjaama. Teatterikerho esitti näytelmiä myös kiertämällä kaupungin laitoksissa. Vanhainkodeissa kiertämällä teatterikerho osoitti Helsingin kulttuuripäättäjille halun päästä sen tuen piiriin. Teatterikerho rekisteröityi omaksi yhdistyksekseen ja alkoi saada tukea toimintaansa kaupungin kulttuurilautakunnalta.

Teatterikerho oli vuonna 1970 mukana Helsingin Ylioppilasteatterin tuottamassa ”Lakko”-näytelmässä. Yhteistä näytelmää arvioitiin merkittävänä opiskelijoiden, ja työväen lähestymisenä, jonka myös silloinen Tasavallan Presidentti huomioi epävirallisessa puheessaan.

 Vierailuesitykset 
Teatterikerho esitti Tukholmassa ”Van Gogh ja postinkantaja” näytelmää RSKL:n teatteripäivien kutsusta vuonna 1981. Ed Graczykin kirjoittama ja Tarja Koskelan ohjaama näytelmä "Ethän lähde Jimmy Dean” matkasi Suomen edustajaksi Jūrmalan kolmansille kansainvälisille teatterifestivaaleille vuonna 1999.

Marguerite Durasin kirjoittama ja Jorma Hellströmin ohjaama esitys "Kuolemantauti" vieraili AITA/IATA:n kansainvälisillä harrastaja-teatterifestivaaleilla Unkarissa, Kazincbarcikassa vuonna 1998.

Jorma Hellströmin kirjoittama ja ohjaama näytelmä "Suomi-Sardiineja" valittiin AITA/IATA:n Suomen edustajaksi historiallisten näytelmien festivaaleille Ödeshögiin Ruotsiin vuonna 1997.

Pablo Picasson kirjoittamalla ja Jorma Hellströmin ohjaamalla näytelmällä "Ota himoa hännästä" vierailtiin Tønderissä Tanskassa IATAN kansainvälisillä harrastajateatterifestivaaleilla heinäkuussa 1994.

Teatteri on osallistunut useana vuonna kutsuttuna Työväen näyttämöpäivillä, Harrastajateatterikesässä ja Tampereen Teatterikesän off-sarjassa. Teatteri on Työväen näyttämöiden liitton ja Suomen Harrastajateatteriliitto jäsen.

 Esiintymistilat 
Teatteri toimi aiemmin Kulttuuritalossa, josta se joutui poistumaan vuonna 1992. Samalla nimi muuttui nykymuotoonsa. Seuraavat esitykset järjestettiin Harjun nuorisotalossa ja VR:n makasiineissa, minkä jälkeen toiminta jatkui Topeliuksenkadun kellarihuoneistossa. ”Aika”-näytelmä esitettiin raitiovaunulinjalla 2, joka kulki Toiselta linjalta Kruununhakaan ja takaisin. Harold Pinterin ”Herääminen” esitettiin lopettaneen maitokaupan tiloissa osoitteessa Tarkk’ampujankatu 11. Villa Kiven pihalla Eläintarhassa oli tsehovilainen miljöö. Yksi esiintymistiloista sijaitsi Kulosaaressa entisessä nuorisotilassa, mutta vuonna 2009 rakennus purettiin. Käenkujan väestönsuojan peruskorjauksen aikana teatteri vuokrasi harjoitustilaa myös viereiseltä Suvilahden alueelta. Remontoituun väestönsuojaan teatteri muutti elokuussa 2012. 

Kulttuuritalon Teatteri logo
Taiteilija parrasvaloissa.

 Esityspoimintoja vuosien varrelta 

 2023 Yhesti yhes paikas  / Ville Pirinen  /  Jalmari Jalonen
 2023 Maaria Blomma / Jussi Kylätasku / Timo Tirri
 2023 Vuoriston kaunotar   /  Martin McDonagh  /  Kari Rissanen
 2022 Lauluja harmaan meren laidalta  / Pipsa Lonka  /  Jorma Hellström
 2022 Yhesti yhes paikas  / Ville Pirinen  /  Jalmari Jalonen
 2022 Viimeinen suuri rakastaja   / Neil Simon  /  Marko Wilskman
 2022 Kuusi pointtia  / useita kirjoittajia  / useita ohjaajia
 2022 Kultsa-klubi / Vesa Salmi - Katja Luhtala - Kari Rissanen 

Vuosien 2020–2021 esityksiä teatteri joutui peruuttamaan pandemian takia. Esityksiä valmistettiin tuona aikana muun muassa:

 2020 Fok_It -viides vuodenaika  / Joonas Rinta-Kanto  /  Jalmari Jalonen
 2020 Harmsin maailma  /  Daniil Harms  /  Nestori Välitalo
 2020 Elviksen keittiö  / Lee Hall  /  Jalmari Jalonen
Edellisiltä vuosilta:
 2019 Sketsi-Suomi / useita kirjoittajia / Jalmari Jalonen
 2019 Palapeli / Jorma Hellström / Jorma Hellström
 2019 Jarkko Niemi & Swing Band / Kultsa-klubi
 2018 Kaaos / Mika Myllyaho / Elina Hagelin
 2018 Paniikki / Mika Myllyaho / Jorma Tapola
 2018 Tabu / Timo K. Mukka  / Tuija Pihkanen
 2017 Kokkola / Leea Klemola / Jalmari Jalonen
 2017 William Shakespearen kootut teokset / Jess Borgeson Daniel Singer Adam Long / M. Vuorentie
 2016 FAMILY AFFAIRS / Rosa Liksom / Jalmari Jalonen
 2016 Poltto / Wajdi Mouawad  / Marjo Linnasalmi
 2016 Juice X- lauluja elämästä ja kuolemasta / konsertti / Jalmari Jalonen
 2015 Minä olen Adolf Eichmann / Jari Juutinen / Suvi Lahdenmäki
 2014 Wappukonsertti / Kultsan työryhmä
 2014 Elämässä pitää olla Juicea / konsertti / Jalmari Jalonen
 2013 Fundamentalisti / Juha Jokela  / Marjo Linnasalmi
 2012 Henkien talo / Isabel Allende / Terhi Tuominen
 2012 Optimisti / Raija-Sinikka Rantala / Jorma Hellström
 2011 Teillä ei ollut nimiä / Reko Lundán / Tarja Koskela
 2011 Strippiklubi Fingerpori /Jarla / Jalonen / Marko Jalonen
 2011 Berliini järjestyksen kourissa	 / Pleijel/Ambjörnsson  / Jorma Hellström
 2009 Hennalan soittokunta 1918 / Ilpo Tuomarila / Jorma Hellström
 2008 Aina joku eksyy / Reko Lundán / Tarja Koskela
 2007 Wapullinen lauluja - nostalgiaa 2007 / työryhmä
 2007 Päämäärä / Väinö Linna  / Jorma Hellström
 2006 Konkurssisirkus /  Jouko Turkka  / Esko Vuorio
 2005 Keisarin uudet vaatteet / Jorma Hellström / Jorma Hellström
 2004 Jääkuvia / Kristian Smeds / Tarja Koskela
 2003 Maratontanssit / Horace McCoy / Jorma Hellström
 2003 Lantapallo ja näkymätön nainen / Tarja Koskela / Esko Vuorio
 2000 Bernarda Alban Talo / Federico Garcia Lorca / Tarja Koskela
 1998 Ethän lähde Jimmy Dean / Ed Graczyk / Tarja Koskela
 1994 Herääminen-A Kind of Alaska (Tarkk'ampujankatu 11) / Harold Pinter / Jorma Hellström
 1994 Haavoittuneiden Talvipuutarha (Villa Kiven pihalla) / Juha Larikka / EskoVuorio
 1993 Aika (Raitiovaunussa linja 2) / Siekkinen-Parras-Koskela-Vuorio / Esko Vuorio
 1991 Porvari aatelismiehenä ( kesänäytelmä Alppipuistossa ) / Molière / Petri Lairikko
 1986 Equus Peter / Shaffer / Inkeri Rosilo
 1984 PERS 84 kabaree / Kalevi Haikara Jussi Kylätasku Pekka Saaristo / Pekka Saaristo
 1982 Petra von Kantin katkerat kyyneleet / Rainer Werner Fassbinder / Olli Pellikka
 1982 Bussipysäkki / William Inge / Turo Unho
 1981 Gracchuskan pojat / Jussi Kylätasku / Pekka Saaristo
 1981 Panttivanki / Brendan Behan / Turo Unho
 1980 Van Gogh ja postinkantaja / Ernst Bruun Olsen / Pekka Saaristo
 1979 Pappa hioo sulle kirveen, Lalli / Kalevi Haikara / Pekka Saaristo
 1978 Suomen kuningas / Lauri Sipari / Pekka Saaristo
 1977 Loista tähti loista / Dunsk-Frid-Mitta / Inkeri Pulkkinen
 1970 Lakko (Hgin Ylioppilasteatterin tuottamana) / Maarit Sinervo Hannu-Pekka Lappalainen Outi Nyytäjä / Arja Saijonmaa
 1966 Katupeilin takana / Serp / Sirkka Metsäsaari
 1964 Kosinta / Anton Tšehov / Toivo Laaksonen / A. Pronin (myös Mainostelevisiolle sovitettuna esitetty)
 1962 Volponen / Stefan Zwaig – Ben Jonson / Keijo Komppa
 1961 Onnenmaan kuningas Elvi Sinervo / Sinikka Arontaus /Aira Sinervo
 1959 Revontulten haltian hopeahuilu / Elvi Sinervo / Eila Immonen

Aiheesta muualla
 Teatteri Kultsan verkkosivut
 Teatteri Kultsan vanhat verkkosivut

Luokka:Harrastajateatterit
Luokka:Helsingin teatterit
Luokka:Sörnäinen